美高梅 (天堂)

美高梅國際酒店集團係間開酒店同賭場嘅公司，總部設於美國內華達州天堂，以前叫做美高梅夢幻。

佢設喺拉斯維加斯大道嘅物業有百樂宮大酒店、美高梅大酒店、曼德拉灣大酒店及金殿大酒店等。

醜事
响二〇一七年十月一號，現代美國史上最大劑嘅槍擊事件發生，兇手由曼德拉灣大酒店射向附近嘅拉斯維加斯村，搞到幾十人死，幾百人傷。由二〇一七年十月十號開始，有人向該酒店所屬嘅美高梅國際酒店集團司法索償，亦有唔少其他人聲稱將會噉樣做；人數越嚟越多，到咗二〇一八年七月十三號，以上兩者加埋已經唔止兩千五百人，美高梅控告對方超過一千人去應對，務求令自己畀少啲甚至唔使賠錢；此舉大犯眾憎。時至二〇一九年十月三號，為期兩年嘅訴訟時效啱啱過咗，美高梅同幾乎所有對手嘅法律代表宣布傾掂咗數——前者肯向後者賠錢，彼此取消控告對方；於二〇二〇年九月三十號，事件三週年前夕，法院判決兩者嘅協議過關，四千四百多人會收到合共大概美金八億，其中約美金七億五千一百萬由保險公司揹，美高梅負擔美金四千九百萬左右；呢筆係美國咁耐以嚟第三大嘅受害者賠償金。

注述

參攷

呤時
Resorts, Casinos, & Shows Worldwide - MGM Resorts

類:酒店
類:賭場